b'\n_START_ARTICLE_\nRaatimies\n_START_PARAGRAPH_\nRaatimies (ruots. r\xc3\xa5dman) oli L\xc3\xa4nsi-Euroopan kaupungeissa 1100\xe2\x80\x931800-luvuilla toimineiden raatien j\xc3\xa4senen kutsumanimi. Raati p\xc3\xa4\xc3\xa4tti itsehallinnollisten kaupunkien asioista. Keskiajalta l\xc3\xa4htien raatimiehet olivat kaupungin porvariston keskuudesta valittuja luottamustoimisia henkil\xc3\xb6it\xc3\xa4, joita oli isoissa kaupungeissa useita kymmeni\xc3\xa4. Raadin puheenjohtajana oli pormestari (heit\xc3\xa4kin oli useita eri teht\xc3\xa4vi\xc3\xa4 hoitamaan). 1600\xe2\x80\x931700-luvuilla Ruotsin valtakunnassa raati jakautui maistraatiksi ja raastuvanoikeudeksi. Raastuvanoikeuden j\xc3\xa4senin\xc3\xa4 toimivat lakimieskoulutuksen saaneet oikeusneuvosmiehet ja vailla oikeudellista koulutusta olevat kunnallisneuvosmiehet (joita pitk\xc3\xa4\xc3\xa4n nimitettiin raatimiehiksi).'